《游南岳风雪未已决策登山用敬夫春风楼韵》
宋代·林用中

人言南山颠，烟霞从楼观。
俯瞰了坤倪，仰攀接天汉。
勇往愧未能，长吟湘水畔。
兹来渺遐思，风雪岂中断。
行行重行行，敢起自昼叹。
我闻精神交，石裂冰可泮。
阴沴驱层霄，杲日丽旭旦。
决策君勿疑，此理或通贯。

作者简介：福州古田人，字择之，号东屏，一号草堂。始学于林光朝，后赴建安从朱熹学。熹尝称其通悟修谨，嗜学不倦，谓为畏友。终身不求仕进。有《草堂集》。